Sokan az évszázad esküvőjének titulálják,
mivel a milliárdos techmogul John Novak ezen a hétvégén frigyre lép
a pimasz olasz társasági nővel, Luciana Mozzaburratával.
Ez nem is név, csak két sajt.
Erre megkívánom a sajtot. A fenébe!
A pár azt tervezi, hogy az olasz vidéken kötik össze az életüket,
egy 700 éves templomban, amelyet porig romboltak,
hogy felépítsék a polgárpukkasztó új megavillát,
a Pancetta Acrest.
Az esküvő részletei titkosak, de Luciana a hétvégén ünnepelt
egy ellentmondásos négymilliárd dolláros lánybúcsún,
amit az űrben rendeztek meg.
- Előkelő. - A menyasszony így posztolt az X-re
a Nemzetközi Űrállomásról:
„A csillagok közti csajbanda soha nem fogja elfelejteni ezt a hétvégét.
Nyugodj békében, Nicole! Hiányozni fogsz.”
Hé, néztem!
Elnézést, asszonyom!
Ez is bizonyíték a nyomozásunkban.
Ezt nem fogom ölbe tett kézzel tűrni!
Kemény vagyok.
Hetvenkét lépcsőfok vezet a malibui strandomhoz,
és végig egyedül megyek le,
legtöbbször.
A közvélemény mellém fog állni.
Középkorú nő vagyok, aki perimenopauzában van.
Az emberek azt imádják.
LÓVÉ
NINCS FEDEZET
AMERIKAI ÉRTÉKTŐZSDE
UTOLSÓ FELSZÓLÍTÁS
- Sofia! - Petra!
Sosem fogom megszokni, hogy Sofia Salinast nadrágkosztümben látom.
Emlékszel az Occupy idejére, amikor egy nap alatt háromszor is letartóztattak?
Másodjára a bilincset sem vették le, mondván, úgyis visszakerülök.
Sajnálom, ami a Wells Alapítvánnyal történik.
Gondolod, hogy van valami, amit Watkins képviselő úr tehet az ügyben?
Nagyon sok hasznos munkát végeztünk a körzetében.
Megkérdezhetjük tőle, amikor felébred a szunyókálásból.
Köztünk szólva, Watkins kissé már hanyatlik.
Még csak 87, tehát fiatal a kongresszushoz képest.
De elkezdett botladozni…
és sokszor bukik.
Értem.
Hát, tudod, meg kellett próbálnom.
Igazából keressük az utódját.
Szükségünk van egy fiatal okos emberre
aktivistamúlttal. Valakire, aki izgatja az emberek fantáziáját.
Sok szerencsét! Remekül hangzik.
Nekem úgy hangzik, hogy ez te vagy.
Mi?
Bedurrant a szorongásom,
és nem tehetek semmit, mert elkobozták a csikung stresszgolyóimat.
Oké, ezek a seggfejek elvitték a Demi Lovató-s matrjoska babáimat.
Egyre kisebb és kisebb lett, és most eltűnt.
Oké, tudom, hogy nem szeretitek ezt csinálni,
de most már végre imádkoznunk kéne.
Hallga, pogányok
Krisztus vére
Uralkodik rajtam
Ainsley, kérlek! Ezt most nem való ide!
Oké.
Hogy ment a találkozó, Sofia?
Segít Petra?
Semmit sem tehet. Luciana kezében van minden lap.
Ó, ez… Ezzel akkor vége?
Nagyon sajnálom, skacok!
Úgy érzem, talán kicsit túlságosan nekimentem a milliárdosoknak.
Talán ha nem lennék ilyen karizmatikus,
vagy nem szeretne ennyire a kamera,
vagy ha nem lenne meg bennem ez a megfoghatatlan valami,
- akkor nem lennénk ekkora pácban. - Nem. Hagyd abba! Ne kérj bocsánatot!
Ez csak azt jelenti, hogy beijedtek.
Hogy helyesen cselekszünk.
Büszkének kell lennünk rá. Büszke vagyok, hogy veletek dolgozom.
Köszönöm! Sokat jelent.
Rajta, ki kell találnunk valami mást.
Nem tetszik, de mi lenne, ha megkeresnénk Lucianát és Johnt,
és kegyelemért könyörögnénk?
Nyalhatnánk a seggüket.
Vagy mi van, ha lelepleznénk a seggfejeket?
Ebből valami toxikus lesz. Kezdek bizseregni.
Luciana hazudik arról, hogy ki ő, igaz?
Mi lenne, ha megfenyegetném, hogy leleplezem az esküvőjén?
Azt akarja, hogy tökéletesen sikerüljön az a nap.
Talán megijed, és beleegyezik, hogy leálljon.
Nem tudom, uncsitesó. Eltüntette a netről a régi személyazonosságát.
Tényleg nincs bizonyíték.
Majd kitalálok valamit.
Oké, csapat!
Térdre, imára! Üdvözlégy, Mária!
Mindenki menjen haza, csomagolja be a legjobb ruháit!
- Tegyük tönkre egy milliárdos esküvőjét! - Igen!
Ó, annyira izgatott vagyok!
Rengeteg esküvőt tönkretettem már, de heteroesküvőt még soha.
Sziasztok, Maro is eljön velünk.
És szeretne valamit mondani,
ami nem éppen az erőssége, de c’est la vie.
Üdv, emberek! Köszönöm szépen, hogy eljöhettem
a kis céges kirándulásotokra.
Soha nem volt munkahelyem,
de nem tudom, miért panaszkodik mindenki emiatt,
mert ez kurva király.
Úgy értem, itt van a komoly hölgy,
a vicces fekete pasi,
a szőke klón
és az átlagos fehér hátul.
És tökre tudtam, hogy lesz meleg srác, de ő még ázsiai is.
Tök állat.
- Na jó, leülünk? - Igen. Igen.
Ó, szia!
- Gondolom, ő… - Maro.
Én… Még nem mutattak be minket.
Arthur vagyok.
Ó, Istenem, persze, Arthur.
Nagyon örülök, hogy találkoztunk.
Molly gyönyörű dolgokat mond rólad álmában.
- Mi? Tényleg? - Ó, igen.
És hé, te raktál címkéket
az okosvécé gombjaira?
Igen. Igen, az… Az én voltam.
Az a bidégomb totál „lehúzás”-nak olvasható, nem?
Bátya, ha te nem lennél, még mindig bent lennék.
- Na gyere! - Oké.
Gyere, új haver, gyere!
Megnézem, mi a szitu a kreatinnal a konyhán.
Király.
Sajnálom!
Könyörgött, hogy jöhessen, mert látni akart egy igazi Michelangelót.
Az a kedvenc teknőce.
Remélem, nem túl fura.
Nem, nem, nem. Nem az.
Nyilván szomorú vagyok, hogy a dolgok nem működtek.
De sokkal fontosabb dolgok történnek most,
és itt akarok lenni az alapítvány miatt.
- Szóval jól vagyok. - Aha.
Igen? Köszönöm, hogy ezt mondod.
Nagyon megkönnyebbültem.
Az jó!
Az a helyzet, hogy kicsit már belekóstoltam az online randizásba.
- Oké. - Van egy konkrét szolgáltatás.
Csak mérlegképes könyvelőknek.
És a neve: 1099-es számú szerelmi bájital.
Mert a… a 9-es számot szeretnék,
- de 1099-et írtak, tudod? - Persze.
Ami egy… egy elég híres adózási űrlap.
Valószínűleg holtversenyben van a W-2-vel vagy a W-4-gyel.
Nem gondolod, hogy ez egy kicsit túl sok infó?
- De igen, kicsit, igen. - Szerintem is.
Felszállhatunk. Kész vagyunk.
Srácok, éljünk egy kicsit, kérjünk valami kaját és italt!
Talán ez az utolsó, hogy alapítványi ügyben utazunk a magángépen.
Le kell vezetnem valamivel a feszültséget.
Nem tudom elhinni, hogy mindjárt vége lehet.
Én tudom a következő bulimat.
Jelentkezem a Dancing with the Carsba.
- Az meg mi? - Azt fogom megtudni.
Te mihez kezdenél, Sofia?
Ha ennek vége lenne?
Miért kérdezed?
- Tudsz valamit? - Nem, nem tudok semmit.
És nem is akarok. Ezért vagyok ilyen boldog.
Oké. Nos, én nem gondolkodom a jövőn, Ainsley.
Úgyhogy hagyjuk ezt a kérdezősködést!
Mi vagy te, a Rébusz?
Tudod, a hacukáján lévő kérdőjelek ellenére,
ő inkább logikai rejtvényes, nem…
Oké, mindenki fogja be! Nézzétek meg a mobilotokat!
Ez parancs.
Itt a kapitány a pilótafülkéből.
- Megkezdjük az ereszkedést. - Az ereszkedést?
Még csak hat óra telt el.
Nem tudtam, hogy Olaszországban ennyi üres bevásárlóközpont van.
Azok nem üres bevásárlóközpontok, Ainsley.
Azok börtönök és ipari csirkefarmok.
Teszünk egy kis kitérőt, emberek!
Üdvözlet Delaware-ben!
Pfuj, miért?
Ha azt akarjuk, hogy Luciana lelépjen,
be kell bizonyítanunk, hogy ő tényleg Ashlee Kate a delaware-i Doverből.
Elmegyek a gimnáziumába,
szerzek egy régi évkönyvet,
aztán elviszem az esküvőre.
Oké, állat.
Én is jövök.
Ez nagyon cuki tőled, bébi,
de nem akarok túl nagy feltűnést kelteni.
És nem hiszem, hogy Delaware-ben sok ilyesmi lenne.
Arthurt kéne vinned!
Passzol a környezetbe. Delaware-i.
Nem, Rhode Island-i vagyok.
Az tök ugyanaz.
- Nem, nem az. - Akkor mondj egy lényeges különbséget!
Oké, jó… Nagyjából tényleg ugyanaz.
Én… Elmegyek vele.
Csomó döglött kutya van a kifutópályán.
Ez ilyen helyi dolog?
Ó, miért van minden középiskolának ugyanolyan szaga?
Ilyen citromos dezodor egy leheletnyi kannabisszal.
„Itt töretlen harcot vívunk a vegyi anyagok ellen.”
- Rajtunk nevettek? - Nem tudom.
Nem tetszik a mosolyuk, sem az éles kis fogaik.
- De nem hiányzik ez az időszak! - Nem.
- Rengeteg hibát követtem el. - Én is.
Mindennap ugyanazt a Charles Barkley parfümöt használtam.
Technikai hiba volt a neve.
Én textil hajgumival tömtem ki a cicimet.
Úgyhogy Dudoros Didinek hívtak.
Hála Istennek ez már mind a múlté.
Ó, nem is tudom.
Még mindig úgy érzem, hogy sok hülye hibát ejtek.
Ó, oké, itt is vagyunk.
Kerüljünk karakterbe!
Én Brenda vagyok, te pedig Dave.
- Oké? - Oké.
Irtó izgalmas.
Mindig is kíváncsi voltam, milyen lehet olyan menő névvel élni, mint a Dave.
Ó, jó napot!
T’ok segíteni?
Igen, üdvözlöm!
Érdeklődnék, hogy lennének-e régi évkönyvei.
Ide jártam.
Igen, a 2003-as osztályba.
Én voltam a szalagavató bálkirálynője, és a barátom…
Mizu? Dave vagyok.
Nem hiszi el nekem.
Ezért mutatni akartam neki egy régi képet.
Bálkirálynő? 2003?
Azta!
Akkor maga Michelle Mallorino.
Aha.
- Értem. Oké. - Dave és Michelle.
Oké, klassz, klassz, klassz.
Hallottam hírét.
Máris hozom az évkönyvet.
Csak előbb lenne még egy kérdésem.
Kérdezzen bármit!
Hol van a kanapéja?
Hogyan?
Hol a francos kanapéja?
Ó! Édesem, Dave, hol a francos kanapém?
Otthon, ahol általában a kanapék vannak.
Oké. Michelle Mallorinót köztudottan fejbe találta egy petárda.
A haja lángra kapott, az agya felforrt.
Így hát hazament, lefeküdt, és soha többé nem kelt fel.
Azon a kanapén fekszik,
torost eszik és a Kereket nézi.
Úgyhogy vagy megfordul,
és mutat egy kétszemélyes bőrkanapét, ahogy kiáll a seggéből,
vagy t’om, hogy nem azok, akiknek mondják magukat.
Oké, nos, nyilván nem vagyok Michelle Mallorino.
De én… én minden jót kívánok neki.
Mélyen együttérzek vele.
- Mi az a toros? - Kismalacpéniszek,
amiket ilyen kis hamburgerhúsba darálunk.
Na jó, a valódi nevem Molly Wells.
És milliárdos vagyok.
Guglizzon ki!
Van egy ajánlatom.
Maga kérdés nélkül ideadja azt az évkönyvet,
és annyi pénzt adományozok, amiből új könyvtárat építhet az iskolája,
itt és most.
Jézusmária!
Micsoda? A bőre alatt is pénz van.
Minden centi alatt, édesem!
Rendben, Molly Wells, akkut ajánlok.
„Akkut”?
- Akkut. - Mármint alkut?
- Alkut. Azt mondja, „alkut”. - Akku.
- Azt mondja, „alku”. - Ezt mondom. Akku.
Kivéve, hogy nekem nem kell francos könyvtár!
Ami kell, az egy nagyobb igazgatói iroda.
Baromi puccos, jakuzzival, dohányzóhelyiséggel,
full extrás.
Oké. Persze, adományozhatok annyit, amiből mindkettőre futja…
Nem fogok francos könyvtárat építeni!
Ne mondd el senkinek, hogy fedeztem egy dohányzót a nőnek!
Igen, és tíz szoláriumot.
Dobbantsunk! Szerintem toros lesz ebédre, érzem a szagát.
Olaszország, jövünk!
ÜDVÖZÖLJÜK JOHN ÉS LUCIANA ESKÜVŐJÉN
Oké, ez a legflancosabb esküvő, amin valaha voltam.
Pedig voltam egyen abban a luxi japán étteremben.
Jó, ti vegyüljetek el! Én megkeresem Lucianát.
Valószínűleg fejjel lefelé lóg valahol egy barlangban.
Bébi, kell erősítés?
Ó, nem, megoldom.
Négyszemközt kéne beszélnem vele.
Oké.
Rendben, Arthur, töltsünk beléd egy kis vinót, hm?
Jó, mármint: „Ha Rómában vagy…”
Várj, haver, agyvérzésed van?
Mert nem fejezted be ezt a mondatot.
Ó, ez egy idióma.
Ne mondd ezt magadra!
Majd… Majd útközben elmagyarázom.
Látta valaki Sofiát?
Szerintem meglógott. Elég sokat ivott a repülőn.
Úristen, pont most hív.
Ainsley Whitebottom, miben segíthetek?
Úristen, mi? Hol vagy?
Úristen!
Ne mozdulj! Megmentünk!
Szóval, Sofia hívott, a kollégánk.
Épp most hívott… a mobilomon.
Igen, ezt tudjuk, Ainsley. Hol van?
Erre!
Beszélnem kell Lucianával.
Miss Mozzaburrata kérte, hogy ne zavarják.
Mondja meg, hogy Molly Wells vagyok, és Ashlee Kate-ről szeretnék beszélni!
Miss Wells van itt.
Azt mondja, befáradhat.
Köszönöm!
Nos, Luciana!
Most tettem egy kis látogatást a szülővárosodban.
A világ bőrelváltozási fővárosában.
Gratulálok,
előkelő hely.
Alkut ajánlok.
Te leszállsz szépen
- az alapítványomról… - Nincs itt!
Mi?
John nincs itt.
Faképnél hagyott az oltárnál.
Káprázatos ez a hely.
Arthur, lehetek veled frankó?
Szeretnék közel kerülni hozzád, akkor is, ha átlépek bizonyos határokat.
Szóval, beleegyezésedet adod?
Ó, azta!
Nem érzek így a férfiak iránt.
De mégiscsak Európában vagyunk, szóval nem tudom, talán…
Ó, haver! Nem, nem. Nem úgy értem.
Ó, igen, nem, nem úgy. Nem, én sem.
Nem, igazából én… én Mollyról akartam beszélni veled.
Nyilvánvalóan te vagy a legjobb srác a világon,
de, tudod, nem működött köztetek.
Igen. Ja, ez… Ez igaz.
És én… Én nagyon csípem Mollyt,
és szeretném, ha a dolog tartós lenne köztünk.
Úgyhogy megkérdezhetem, mi ment félre?
Igen, meg.
Azt hiszem, csak sok lett nekem az életstílus, tudod?
A… A partik és az extravagancia.
De mondok valamit.
Az az egész dolog… Ő nem ilyen.
Az igazi Molly nagylelkű, hűséges és küzd a barátaiért,
és egyszerűen jobbá akarja tenni a világot.
Szóval, ne add fel, mert ő megér ennyit!
Bőven megér ennyit.
Hú! Arthur, ez…
ez igazán gyönyörű.
Bárcsak te lennél az apukám!
Ó, oké.
Nem vagyok ennyivel idősebb, de oké.
Rossz madarak! Sipirc!
Emberként parancsolom, hogy menjetek innen!
Úristen! Megmondaná valaki ezeknek a szörnyeknek, hogy hagyjanak békén?
Oké, figyelem! Először is, mi a nevetek?
- Mi? - Van valakinek kenyér
a zsebében? Mert én már megettem az enyémet.
Nem! Félre, lúzerek! Én farmon nőttem fel.
Hess, hess! Sipirc innen!
- A madár haszonállat… - Köszi!
…nem ilyen szarakodásra van.
Gyere, tűnjünk el innen!
Hess, hess, hess!
Sofia, mit csináltál ilyen messze?
Sétálni indultam, hogy gondolkodjak, amikor a pokol pávái körbevettek.
Jaj, ne csináld, egész úton furcsa voltál!
Mi a baj?
Oké, nem akartam mondani semmit,
de találkoztam a barátnőmmel, Petrával, és nem hagy nyugodni egy ötlete.
Uramatyám, mennyire nem szeretem az ötleteket!
Azt mondta, induljak a választásokon.
Mi? Komolyan mondod?
Ez… Ez fantasztikus.
Tudom, és ez olyasmi, amiről mindig is álmodoztam.
Gyerekként imádtam Shirley Chisholmot, az első fekete képviselőnőt.
Rajongok Chisholmért.
A nőért és a drag queenért is.
De már a megfontolástól is lelkifurcsim van,
különösen azután, ami az alapítványnál történt.
Ennek szenteltem az életem. Nem hagyhatom csak úgy ott.
Csajszi, ha ez az álmod, akkor bele kell vágnod.
És mind meg fogjuk itt érteni.
Igen, drágám, hihetetlenül jó jelölt lennél.
Én két dolog alapján szavazok:
csontozat és gazdaságpolitika, úgyhogy én rád voksolnék.
Pontosan az a fajta jelölt vagy, akinek indulnia kell.
Okos vagy, kedves,
és segítesz egy barátnak megúszni egy gyíkboltos pert.
Nem ítéltek kárpótlást.
Én is rád szavaznék,
de a lelkészem rávett minket, hogy égessük el az iratainkat.
- Segítsünk? - Jó így.
Erre még visszatérünk.
Követem a magángépe helyét.
Most éppen a Csendes-óceán felett van.
Valószínűleg egyedül megy a nászutunkra.
Annyi merevedést akartam okozni a kurvás bikinijeimben!
Sajnálom, hogy ez történt.
Mi?
Most kedves vagy velem?
Vagy csak röhögsz a hátsóm mögött?
Nem, én drukkolok a hátsódnak.
De hagyjuk most a hátsódat!
Figyelj! Lehet, hogy nem akarod most ezt hallani,
de talán így lesz a legjobb.
Nem, nem így lesz.
Nincs semmim.
Nincs hova mennem.
Ó, Istenem! Mit is képzeltem?
Csak egy lány vagyok a déli tahók vidékéről.
Ő meg egy ilyen milliárdos zseni Superman.
Ő nem Superman, hidd el!
Egyikük sem az.
Ők csak ijedt kis kockák, akik mind dühösek,
- mert nem hívták el őket a bálba. - Igen.
Fogadok, téged sokszor hívtak bálba, igaz?
Persze hogy sokszor.
Scotty Roper, hokis, 188 centi,
eszméletlen dögös pasi.
Kár, hogy most Afganisztánban ül börtönben.
A távkapcsolatok nehezek.
De lesz még másik Scotty Roper.
Egy ilyen lány, mint te,
aki erős és elég okos, hogy megcsinálja, amit te…
A határ a csillagos ég.
Köszönöm, Molly Wells!
Szívesen!
Istenem, baromi gáz, hogy John volt az, aki átvert minket,
de valahogy a végén mi vesztünk össze.
Ez hogy lehet?
Ezt akarják ezek a pasik, nem?
Hogy egymás ellen forduljunk.
Mert ha egymással vagyunk elfoglalva, nem figyelünk rájuk.
Figyi!
Felhívom a Fehér Házat, hogy szálljanak le a jótékonysági cégedről.
- Hálás vagyok, köszönöm! - Nincs mit!
Hé!
Most már a ribijeim közé tartozol.
Te is az enyémek közé.
Hékás! Hékás!
Garnélákat letenni!
Figyuzzatok má’!
Először is,
nem vagyok olasz. Az csak átverés volt.
Másodszor is, az esküvő lefújva.
A vőlegény betojt,
de ne aggódjatok, az egész kóceráj ki van bérelve holnapig,
és dögöljek meg, ha hagyom, hogy egy gazdag pöcs tönkretegye az estét!
Igazából, ha milliárdos itt valaki, annak tűnés!
Így van. Ma este delaware-i stílusban bulizunk.
Van olyan egyáltalán?
Aha, amikor methezel a zsarukkal.
Ó, oké, nem pontosan delaware-i stílusban,
de kirúgjuk a ház oldalát.
És aki dolgozik, az vegye ki a ma estét!
Igen, fogd a legdögösebb unokatesódat, és találkozzunk a táncparketten! Most!
Hé, DJ, tolj valami rendes szart, okés?
Vágd darabokra az életemet Ez az utolsó mentsváram
Fuldoklom, nincs levegőm
Igen!
Ez az utolsó mentsváram
Molly! Ó, egek! Hadd mondjam el, hogy remek munkát végzel!
Mindent imádok, amit csinálsz.
Nagyon köszönöm!
- Ismerjük egymást? - Ó, Melinda vagyok.
Én is az emberbarát területen dolgozom.
Nem gáz, ha maradok?
Luciana kivételt tett a dögös ribikkel,
ami mindkettőnkre illik, szóval jó szórakozást!
- Rendben, érezd jól magad! - Te is!
Szia, Petra, S-Sofia vagyok.
Figyelj, gondolkodtam azon, amiről beszéltünk, és…
eldöntöttem.
Beszélj franciául, beszélj spanyolul
Beszélj hozzám kitalált nyelven
Nem számít, ha megértem
Súgd a fülembe egyenesen
Minden kívánságod hűen lesem
Ha te elmondod, elmondom én is
És mondom „Hagyj itt mindent, gyere velem”
- Szia! - Ó, ült itt valaki?
Nem, nem, nem, tessék!
Te aztán hihetetlenül jól táncolsz!
Kösz!
Jesszusom!
Az esküvői táncparkett…
Van benne valami különleges.
Tudom. Tudom.
Az emberi tapasztalatok teljes palettája egy helyen.
Fiatalok kirobbanó energiával.
Kicsivel idősebbek
- több tapasztalattal a hátuk mögött. - Köszönöm!
És persze itt vannak minden esküvő szupersztárjai.
Jesszus, de imádom őket!
Hát igen. Én is.
Molly!
Nem vagyok jól.
Mi?
Mindig azt mondom neked meg mindenkinek, hogy jól vagyok,
de ez nem igaz.
Hiányzol.
Nagyon.
- Arthur, én… - Nem kell mondanod semmit.
- Nem, én… - Csak…
Nem tudom. Őszinte akartam lenni.
Nekem is hiányzol.
Hibát követtem el.
Bánom, hogy szakítottam veled.
Úgy érzem, hogy elszúrtam.
Nem, nem szúrtad.
Nem szúrhattad el.
Mert ilyeneknek kéne lennünk.
Szeretném, ha ilyenek lennénk.
De ígérd meg, hogy nem ennyire ráncosak!
Nem. A te pénzeddel biztos nem.
Mit mondasz?
Megpróbáljuk újra?
Hát itt vagytok!
- Ó, Maro! - Szia!
Nem feledkeztem meg rólad teljesen.
Igen, ahogy én sem.
Igazából örülök, hogy mindketten itt vagytok,
mert, Arthur, te segítettél rájönni, hogy mondandóm van Mollynak.
Figyelj, Molly!
Te vagy Molly, aki az a személy, akinek mondanom kell egy mondandót.
Maro, Arthurral épp most…
Molly Wells!
Hozzám jössz feleségül?
Mi?
Ez annyira romantikus!
Állj, állj, állj, állj, állj, állj, állj, állj, állj, állj, állj!
Figyelem, mindenki, hátrébb az agarakkal!
Molly, leszel…
- Mi? - Leszel inkább az én feleségem?
Ainsley!
A feliratot fordította: Binder Natália